Š T A T Ú T

### **RADY ŠKOLY PRI ZŠ SLOVANSKÁ 1415/7, POVAŽSKÁ BYSTRICA**

V súlade so zákonom NR SR č. 596/2003 Z. z. o štátnej správe v školstve a školskej samospráve v znení neskorších predpisov a v súlade s § 9 vyhlášky MŠ SR č. 291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení sa vydáva tento štatút rady školy (ďalej len „rada“).

**Čl. 1**

###### **Základné ustanovenia**

(1)  Rada sa zriaďuje pri Základnej škole, Slovanská 1415/7, Považská Bystrica.

(2)  Sídlo rady je zhodné so sídlom školy, pri ktorej je zriadená.

**Čl. 2**

## ****Pôsobnosť a poslanie rady****

1. Rada je ustanovená podľa §§ 2, 24 a 25 citovaného zákona a ustanovení citovanej vyhlášky s pôsobnosťou v rámci školy, pri ktorej je ustanovená.
2. Rada je iniciatívny a poradný samosprávny orgán, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov v oblasti výchovy a vzdelávania. Plní funkciu verejnej kontroly, posudzuje a vyjadruje sa k činnosti školy z pohľadu školskej problematiky.

## Čl. 3

### **Činnosť rady**

1. Rada sa vyjadruje ku všetkým závažným skutočnostiam, ktoré sa vzťahujú k práci školy.
2. Rada
	1. uskutočňuje výberové konanie na vymenovanie riaditeľa ,
	2. navrhuje zriaďovateľovi na základe výberového konania kandidáta na vymenovanie do funkcie riaditeľa,
	3. predkladá zriaďovateľovi návrh na odvolanie riaditeľa alebo sa vyjadruje k návrhu na odvolanie riaditeľa; návrh na odvolanie riaditeľa predkladá vždy s odôvodnením,
	4. vyjadruje sa ku koncepčným zámerom rozvoja školy, k návrhu na zrušenie školy a k ďalším skutočnostiam uvedeným v § 3 ods. 7 písm. b) a c), ods. 8 písm. b) a c) a § 5 ods. 7 citovaného zákona:
3. k návrhu zriaďovateľa na odvolanie riaditeľa z dôvodu:
	1. porušenia povinností a obmedzení vyplývajúcich z osobitného predpisu,
	2. závažného porušenia všeobecne záväzných právnych predpisov,
	3. ak neabsolvoval rozširujúce moduly funkčného vzdelávanie v lehote podľa osobitného predpisu,
	4. na návrh ministra školstva SR, ak budú zistené závažné nedostatky,
4. k návrhom na počty prijímaných žiakov a na počty tried,
5. k návrhu školského vzdelávacieho programu a výchovného programu,
6. k návrhu rozpočtu,
7. k návrhu na vykonávanie podnikateľskej činnosti školy alebo ŠZ,
8. k správe o výchovno-vzdelávacej činnosti, jej výsledkoch a podmienkach,
9. k správe o výsledkoch hospodárenia školy alebo školského zariadenia,
10. ku koncepčnému zámeru rozvoja školy alebo ŠZ rozpracovaný najmenej na dva roky a každoročne jeho vyhodnotenie,

**Zloženie a spôsob voľby členov rady**

Čl. 4

### **Zloženie rady**

(1)  Rada má 11 členov.

(2)  Členmi rady je (sú)

 4 zvolení zástupcovia rodičov : p. Ing. František Bandúr

 p. Ing. Magdaléna Martišková

 p. Mgr. Miluše Kollárová

 P. Martina Betinská

 2 zvolení zástupcovia pedagogických zamestnancov : PaedDr. Alena Gašparíková

 Mgr. Ľubomíra Gregorová

 1 zvolený zástupca ostatných zamestnancov : Mgr. Ľubica Barošová

 4 delegovaní zástupcovia zriaďovateľa : PhDr. Peter Máťoš, PhD.

 Mgr. Marián Sopčák

 MUDr. Igor Steiner, MPH.

 MUDr. Taťjana Žikavská

Zloženie a počet členov rady určil zriaďovateľ podľa § 25 citovaného zákona.

#### Čl. 5

#### Členstvo v rade

1. Voľba zástupcov rodičov do rady sa uskutočňuje tajným hlasovaním rodičov žiakov navštevujúcich školu. Rodičia môžu uplatniť len jeden hlas bez rozdielu počtu ich detí v škole (jedna rodina = jeden hlas).
2. Voľba zástupcov pedagogických zamestnancov do rady sa uskutočňuje tajným hlasovaním pedagogických zamestnancov školy. (V MŠ s dvoma ped. zamestnancami: Pretože škola má len dvoch pedagogických zamestnancov, z ktorých riaditeľka školy nemôže byť členkou rady, členom rady sa automaticky stáva druhý pedagogický zamestnanec. V prípade, že druhý pedagogický zamestnanec odmietne byť členom rady, škola požiada zriaďovateľa o zmenu zloženia rady v prospech ostatných skupín (ostatní zamestnanci, rodičia, zriaďovateľ).
3. Voľba zástupcov ostatných zamestnancov (odborní zamestnanci, ekonóm, zamestnanec PaM, školník, upratovačky, vedúca a zamestnanci ŠJ) do rady sa uskutočňuje tajným hlasovaním ostatných zamestnancov školy.
4. Pri rovnosti hlasov rozhodne o zvolení člena rady za príslušné skupiny podľa ods. 1 až 3 volebná komisia žrebom.
5. Funkčné obdobie rady je štvorročné. Členom rady môže byť iba fyzická osoba, ktorá je spôsobilá na právne úkony a je bezúhonná. Bezúhonnosť znamená, že člen rady nebol odsúdený za úmyselný trestný čin. Svoju bezúhonnosť dokladá čestným prehlásením.
6. Členstvo v rade zaniká
	1. uplynutím funkčného obdobia orgánu školskej samosprávy,
	2. vzdaním sa členstva,
	3. ak vzniknú dôvody na zánik členstva podľa odseku 12, § 25 citovaného zákona,
	4. ak zástupca pedagogických zamestnancov alebo nepedagogických zamestnancov školy alebo školského zariadenia prestane byť zamestnancom školy,
	5. ak dieťa zvoleného zástupcu rodičov prestane byť žiakom školy,
	6. odvolaním zvoleného člena podľa odseku 1,2,3,
	7. odvolaním člena, ktorý je zástupcom zriaďovateľa orgánom, ktorý ho do školskej samosprávy delegoval,
	8. obmedzením alebo pozbavením člena spôsobilosti na právne úkony,
	9. smrťou člena alebo jeho vyhlásením za mŕtveho,
	10. vymenovaním člena do funkcie riaditeľa alebo zástupcu riaditeľa školy.
7. Na uvoľnené miesto v rade nastupuje náhradník zvolený pri riadnych voľbách členov za jednotlivé skupiny. Ak náhradník nie je, riaditeľ školy vyzve príslušnú skupinu o zvolenie nového člena rady.
8. Členstvo v rade sa pozastavuje dňom doručenia prihlášky člena rady alebo jemu blízkej osoby do výberového konania na funkciu riaditeľa školy. Členstvo sa pozastavuje až do skončenia výberového konania. Obnoví alebo zruší sa dňom vymenovania riaditeľa školy.
9. Člen rady môže byť zvolený alebo delegovaný do rady aj v ďalšom funkčnom období.

## Pravidlá rokovania rady

## Čl. 6

1. Rada na svojom ustanovujúcom zasadnutí volí zo svojich členov predsedu rady.
2. Predsedu volia členovia rady nadpolovičnou väčšinou hlasov všetkých členov rady.
3. V prípade, že rada vykonáva voľby z akýchkoľvek dôvodov v párnom počte a výsledkom jej hlasovania je rovnosť najvyššieho počtu hlasov pre dvoch kandidátov alebo žiaden kandidát nedostane nadpolovičnú väčšinu hlasov všetkých členov rady, vykoná sa druhé kolo volieb. Ak ani po druhom kole žiaden kandidát nezíska väčšinu hlasov všetkých členov rady, odloží sa voľba na najbližšie zasadnutie, na ktorom sa postup opakuje. Do zvolenia riadneho predsedu, rada poverí niektorého člena dočasným vedením rady s obmedzenými právomocami.
4. Predsedu rada odvolá, ak

a) bol právoplatne odsúdený za úmyselný trestný čin,
b) o to sám požiada.

1. Predsedu môže rada odvolať, ak

a) nie je schopný podľa lekárskeho posudku zo zdravotných dôvodov alebo iných dôvodov vykonávať túto funkciu dlhšie ako šesť po sebe nasledujúcich mesiacov,
b) koná v rozpore s ustanoveniami zákonov alebo štatútom rady.

1. Rada je uznášania schopná, ak je na jej zasadnutí prítomná nadpolovičná väčšina jej členov .
2. Na platné uznesenie je potrebný nadpolovičný počet hlasov prítomných členov.
3. Zasadnutie je verejné, ak rada dvojtretinovou väčšinou hlasov všetkých členov nerozhodne inak.
4. Rada sa schádza podľa schváleného plánu podľa potreby, najmenej však 2 krát ročne.
5. Z každého zasadnutia sa vyhotoví zápisnica a uznesenie. Všetka dokumentácia sa archivuje a po ukončení funkčného obdobia sa odovzdá novej rade.
6. Nová rada musí byť zvolená najneskôr v deň skončenia funkčného obdobia doterajšej rady.

## Čl. 7

**Výberové konanie**

1. Rada je výberovou komisiou na výberové konanie na vymenovanie riaditeľa.
2. Výberové konanie uskutoční výberová komisia na základe požiadavky zriaďovateľa školy, ktorý vyhlásil výberové konanie podľa zákona.
3. Organizačné zabezpečenie výberového konania a posúdenie kvalifikačných predpokladov kandidátov na obsadenie funkcie riaditeľa zabezpečuje zriaďovateľ.
4. Pred samotným výberovým konaním sa môže uskutočniť prípravné zasadnutie výberovej komisie. Na prípravnom zasadnutí sa výberová komisia oboznámi s požadovanými dokladmi a ostatnými materiálmi uchádzačov. Zároveň dohodne priebeh a postup výberového konania a jeho vyhodnotenia, dátum, čas a miesto výberového konania.
5. Uchádzača, ktorý spĺňa požadované predpoklady (posudzuje komisia zriaďovateľa) preukázateľne písomne pozve výberová komisia na výberové konanie **najmenej 7 dní** pred jeho začatím (poštou na doručenku, osobne s podpisom prebratia pozvánky). V pozvánke uvedie dátum, hodinu a miesto výberového konania. Výberové konanie môže prebehnúť písomne, ústne alebo kombinovane – dohodne sa vopred.
6. Výberová komisia prizýva na výberové konanie zástupcu zriaďovateľa a v základných školách aj zástupcu Okresného úradu, odbor školstva, Trenčín a štátnej školskej inšpekcie. Zástupca zriaďovateľa má kontrolnú a poradnú úlohu. Výberové konanie prebehne aj v prípade neúčasti niektorého zástupcu pri splnení ostatných podmienok.
7. Výberová komisia je schopná uznášať sa, ak je na jej zasadnutí prítomná nadpolovičná väčšina všetkých členov. Na platné uznesenie výberovej komisie vo veci návrhu na vymenovanie riaditeľa je potrebný súhlas nadpolovičného počtu všetkých jej členov.
8. Po otvorení výberového konania skontroluje predseda výberovej komisie účasť uchádzačov podľa prezenčnej listiny (2 rovnopisy) a porovná ju so zoznamom prihlásených uchádzačov (od zriaďovateľa), ktorí splnili vyhlásené požiadavky. Uchádzačov, ktorí nie sú uvedení v zápisnici z posúdenia požadovaných predpokladov, prípadne nesplnili vyhlásené kritériá ani do začatia zasadania výberovej komisie, nepripustí predseda výberovej komisie k výberovému konaniu. Predseda predstaví členom komisie všetkých prítomných uchádzačov, oboznámi členov aj uchádzačov s dohodnutým spôsobom a priebehom samotného výberového konania, ako aj o spôsobe hodnotenia a vyhodnotenia výsledkov výberového konania.
9. Jednotlivé prezentácie uchádzačov hodnotia členovia s riadnym hlasom podľa vlastného úsudku alebo bodovým systémom, ktorý musí byť vopred vypracovaný a odsúhlasený členmi výberovej komisie (bude súčasťou zápisnice).
10. Výberová komisia bezprostredne po ukončení prezentácií zhodnotí úspešnosť uchádzačov a na základe výsledkov určí tajným hlasovaním poradie uchádzačov a víťaza výberového konania. Zverejní výsledok výberového konania tak, aby bol prístupný každému uchádzačovi (§ 5 ods. 6 zákona 552/2003 Z. z. ).
11. V prípade, že výberová komisia vykonáva výberové konanie z akýchkoľvek dôvodov v párnom počte a výsledkom jej hlasovania je rovnosť najvyššieho počtu hlasov pre dvoch uchádzačov alebo žiaden uchádzač nedostane nadpolovičnú väčšinu hlasov všetkých členov výberovej komisie, vykoná sa druhé kolo hodnotenia s hlasovaním. Ak ani po druhom kole žiaden uchádzač nezíska väčšinu hlasov všetkých členov výberovej komisie, v zápisnici z výberového konania sa uvedie, že výberová komisia nevybrala žiadneho uchádzača. V takom prípade zriaďovateľ vyhlási nové výberové konanie.
12. Výberová komisia vyhotoví zápisnicu z výberového konania, v ktorej musí byť uvedené najmä:
	1. dátum a spôsob vyhlásenia výberového konania,
	2. dátum a miesto konania výberového konania,
	3. uvedenie funkcie, na ktorú bolo vyhlásené výberové konanie,
	4. abecedný zoznam uchádzačov,
	5. menný zoznam členov výberovej komisie (RADA),
	6. spôsob hodnotenia (na základe vlastného úsudku, bodový systém – minimálny počet bodov alebo iné merateľné kritériá ...)
	7. poradie úspešnosti uchádzačov po vyhodnotení výsledkov výberového konania,
	8. určenie víťazného uchádzača s návrhom zriaďovateľovi na jeho vymenovanie do funkcie,
	9. zoznam neúspešných uchádzačov (uvedie sa len, ak komisia prijala merateľné kritériá, ktoré uchádzači nesplnili),
13. Prílohy k zápisnici:
14. Uznesenie výberovej komisie s určením poradia uchádzačov,
15. zápisnica z posúdenia splnenia požadovaných predpokladov,
16. prezenčná listina uchádzačov, ktorí sa zúčastnili výberového konania,
17. zapečatené hlasovacie lístky z tajného hlasovania.
18. Zápisnicu z výberového konania v dvoch rovnopisoch podpisuje predseda výberovej komisie a zapisovateľ, uznesenie podpíšu prítomní členovia výberovej komisie a v základných školách aj prizvaní zástupcovia štátnej školskej inšpekcie a okresného úradu, odboru školstva. Jeden rovnopis ostáva rade školy, druhý dostane zástupca zriaďovateľa ako podklad pre menovanie riaditeľa.
19. Výberová komisia písomne oznámi každému uchádzačovi výsledok výberového konania **do 10 dní** od jeho skončenia (§ 5 ods. 7 zákona 552/2003 Z. z.).
20. Výberová komisia podáva zriaďovateľovi návrh na vymenovanie riaditeľa na základe výberového konania najneskôr **do 2 mesiacov** od jeho vyhlásenia.
21. Na výberové konanie sa vzťahujú ostatné ustanovenia zákona NR SR č. 552/2003 Z.z. o výkone práce vo verejnom záujme.

**Čl. 8**

### **Práva a povinnosti člena rady**

(1)  Člen má právo:

1. voliť a byť volený ,
2. navrhovať kandidátov na funkciu predsedu rady,
3. byť informovaný o všetkých skutočnostiach, ktoré sú predmetom rokovania rady a slobodne sa k nim vyjadrovať,
4. hlasovať ku všetkým uzneseniam rady,
5. predkladať na rokovanie vlastné námety prípadne materiály.
6. Člen rady je povinný
7. zúčastňovať sa jej zasadnutí, neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena rady školy podľa tohto štatútu,
8. s dostatočným predstihom oznámiť predsedovi všetky skutočnosti, ktoré by mohli viesť k ukončeniu alebo pozastaveniu členstva v rade,
9. člen je povinný zabezpečiť ochranu osobných údajov chránených všeobecne záväznými právnymi predpismi alebo uznesením rady a to i po ukončení členstva v rade.

## Čl. 9

### **Povinnosti predsedu rady**

1. Predseda riadi činnosť rady a koná v jej mene. Rozhoduje o všetkých záležitostiach, ak nie sú zákonom alebo štatútom vyhradené do pôsobnosti iných orgánov.
2. Predseda predloží na najbližšom zasadaní po ustanovení rady návrh jej štatútu na schválenie.
3. Predseda zvoláva, pripravuje a riadi schôdze rady.
4. Predseda zvolá radu školy najneskôr do 15 dní, ak o to požiada tretina členov rady alebo riaditeľ školy alebo zriaďovateľ školy.
5. Uznesenie rady môže obmedziť právo predsedu konať v jej mene; toto obmedzenie však nie je účinné voči tretím osobám, ak tieto osoby o tejto skutočnosti nevedeli, alebo nemohli vedieť.
6. Predseda informuje verejnosť o zložení a činnosti rady na verejne prístupnom mieste v škole (nástenka) a na www stránkach školy.
7. V prípade zániku členstva pred uplynutím funkčného obdobia rady je predseda povinný bezodkladne iniciovať voľbu nového člena v súlade s platnou legislatívou.
8. V prípade, že predseda nemôže vykonávať svoje práva a povinnosti v zmysle tohto štatútu, vykonáva ich radou poverený člen.

**Čl. 10**

**Vzťahy rady k orgánom miestnej štátnej správy**

1. **Rada školy je samosprávny orgán, teda nepodlieha riaditeľovi školy, ani riaditeľ školy neriadi radu školy.**
2. **Predseda rady informuje riaditeľa školy o pláne zasadnutí na príslušný kalendárny rok.**
3. **Riaditeľ školy v súlade s plánom zasadaní predkladá rade školy príslušné materiály a to spravidla v písomnej forme a v požadovanom množstve, na pozvanie sa zúčastňuje zasadnutia rady školy.**

**Čl. 11**

## Hospodárenie rady

1. Rada zabezpečuje svoju činnosť z prostriedkov rozpočtu školy určenými na tento účel v súlade s osobitnými predpismi.
2. Rada nemá vlastný majetok.

**Čl.** **12**

## Záverečné ustanovenia

1. Jednotlivé ustanovenia štatútu môžu byť dodatkom upravené, zmenené, doplnené alebo vypustené na návrh člena rady po schválení dodatku nadpolovičnou väčšinou všetkých členov rady.
2. Tento štatút bol prerokovaný a schválený na zasadnutí rady dňa 28.09.2021 a od tohto dňa nadobúda účinnosť.

V Považskej Bystrici, dňa 28.09.2021

 ...............................................

 PaedDr. Alena Gašparíková

 predseda rady školy